Båndløvvikler

Båndløvvikler (Apotomis infida) er en sommerfugl i gruppen av viklere (Tortricidae).

Utseende 
En middelsstor (vingespenn 18-19 millimeter), mørkt gråbrun vikler. Forvingen har tydelig krum framkant (costa). Vingen har et forholdsvis bredt, uregelmessig, brutn tverrbånd nær roten, og en stor, trekantet mørk flekk ved framkanten midt på vingen, denne når nesten ned til bakkanten. Utenfor denne er det en trekantet, hvit flekk, midt på ytterkanten en svart tverrstrek. Bakvingen er lysgrå.

Levevis 
Larven er ukjent, men man antar at den lever på selje (Salix caprea) eller andre viere.

Utbredelse 
Arten er utbredt over det meste av Europa bortsett fra i sørvest og sørøst, den finnes i det nordlige Asia og er også forholdsvis vidt utbredt i Nord-Amerika.

Systematisk inndeling 

 sommerfugler (Lepidoptera)
 gruppe Heteroneura 
 gruppe Apoditrysia
 gruppe / overfamilie viklere (Tortricoidea) 
 familie viklere (Tortricidae) 
 delgruppe Olethreutinae
 slekt Apotomis
 båndløvvikler, Apotomis infida (Heinrich, 1926)

Kilder 
 Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe, Norsk entomologisk forening/Norsk Institutt for Skogforskning. 192 sider.ISBN 82-995095-1-3
 Nettsiden Svenska Fjärilar, med bildegalleri: 
 Apotomis infida på UK Moths: 
 Fauna Europaea, utbredelsesdatabase for europeiske dyr:

Eksterne lenker 
 
  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.

Olethreutini
Sommerfugler formelt beskrevet i 1926